Wafuta musonko na kityele kya mu kyakanwa kya mushipa (24-27)
17 Mafuku asamba pa kupita’po, Yesu wasela ba Petelo ne Yakoba pamo ne mwanabo Yoano, wakanda nabo ku lūlu lulampe kwa bunka bwabo.+2 Penepo washinta ku meso abo; mpala yandi keyeñenya pamo bwa dyuba, ne bivwalwa byandi bya pangala kebikelema tō* pamo bwa kitōkeji.+3 Kadi tala! kwebamwekela Mosesa ne Ediya kebesambe nandi.4 Penepo Petelo wanena Yesu amba: “A Mfumwetu, i kipite buya twikale pano. Shi usakile, nsa kushimika mapema asatu pano, umo obe, mukwabo wa Mosesa, ungi nandi wa Ediya.”5 Aye ukinena, tala! dikumbi dilelema dyebapūta, ponkapo diwi dyatamba mu dikumbi kedinena’mba: “Uno’u i wami Mwana, muswedibwe, ondoelelwe.+ Mwivwanei.”+6 Bana ba bwanga pa kwivwana nabya, bapona mapala abo panshi kadi bakwatwa moyo mukatampe.7 Penepa Yesu wafwena pabwipi, webatenga, kanena’mba: “Imanai. Kemwakikwatwai moyo.”8 Abo pa kutulula meso, kebamwenepo muntu mukwabo poso’nka Yesu bunka bwandi.9 Pobadi batūka ku lūlu, Yesu webasoñanya’mba: “Kemwakilombolai muntu nansha umo kino kimonwa enka ne bisangulwa Mwanā muntu mu bafwe.”+10 Ebiya bana ba bwanga bamwipangula’mba: “Penepo mwanda waka basonekeji banenanga’mba Ediya ufwaninwe bidi kwiya?”+11 Nandi walondolola’mba: “Ediya shandi wiyanga kadi ukajokeja bintu byonso.+12 Inoko, nemulombola’mba Ediya ke mwiye kala, kadi kebamujingulwilepo ino bamulongele monso mobadi basakila.+ Muswelo umo onka, Mwanā muntu usa kususuka ku makasa abo.”+13 Penepo bana ba bwanga baivwanija’mba wadi wibalombola myanda ya Yoano Mubatyiji.14 Ebiya abo pa kufika kwadi kibumbo,+ mwana-mulume umo wamufwena, wamufukatyila mu manwi kanena’mba:15 “A Mfumwami, ivwanina’po wami mwana lusa mwanda udi na kijilangoa kadi ubela. Uponenanga divule dine mu mudilo ne mu mema.+16 Namuletanga kudi bobe bana ba bwanga, ino abatunya kumubelula.”17 Yesu watentulula kanena’mba: “Yō, lukongo lwampikwa lwitabijo kadi lunyengakane,+ le nkendelela nenu kufika ne kitatyi’ka? Le nkemutūkijija mutyima kufika ne kitatyi’ka? Ndetelei’ye kuno.”18 Penepo Yesu wafunina ndemona, nandi wamutamba’mo, ne mwana mwana-mulume’wa wabeluka tamba’nka mu mine nsá’ya.+19 Ebiya bana ba bwanga baiya kudi Yesu dya kufula kebanena’mba: “Mwanda waka tubakomenwanga kumupanga?”20 Webanena’mba: “I mwanda wa lwitabijo lwenu lutyetye. Mwanda i bine nemulombola’mba, shi mudi na lwitabijo lwa bukata bwa luze lwa mutade, mukanena luno lūlu amba, ‘Taluka pano enda kokwa,’ nalo lwataluka, kadi i kutupu kintu kikemukomena.”+21* ——22 Pobadi bebungile pamo mu Ngadilea, e pebanenene Yesu amba: “Mwanā muntu usa kwabwa mu makasa a bantu,+23 kadi bakamwipaya, ne mu difuku dya busatu, ukasangulwa.”+ Penepo nabo bafītwa mutyima fututu.24 Abo pa kufika mu Kapanama, bana-balume basonkeja musonko wa ndakuma* ibidi bafwena Petelo kebanena’mba: “Lelo mufundiji wenu kafutangapo musonko wa ndakuma ibidi?”+25 Nandi wanena’mba: “Aa, ufutanga.” Inoko, aye pa kutwela mu njibo, Yesu wabadikila kumunena’mba: “A Shimona, le ulanga namani? Le balopwe ba ntanda bafutyijanga bāni bitanshi ne musonko wa muntu ne muntu? Le i babo bana’ni, i beni?”26 Aye pa kunena’mba: “I beni,” Yesu wamunena’mba: “Nanshi na bubine bana kebasonkangapo.27 Ino kutyina’tu kwibakukaja,+ enda ku dijiba, ukalobe na bulobo,* ebiya yata mushipa mubajinji owakasamuna’wa, posa kwiupūtula mu kyakanwa, usa kutana’mo kityele kya ndalama.* Yata’kyo ukebafute musonko wami ne obe.”
lug_Latn bem_Latn